பெறினென்னாம் பெற்றக்கா லென்னா முறினென்னா ()  பெறின் என்னாம் பெற்றக்கால் என்னாம் உறின் என்னாம் முள்ள முடைந்துக்கக் கால். (10)  உள்ளம் உடைந்து உக்கக்கால். [தொடரமைப்பு: உள்ளம் உடைந்து உக்கக்கால், பெறின் என்னாம், பெற்றக்கால் என்னாம், உறின் என்னாம்.]      இதன்பொருள் உள்ளம் உடைந்து உக்கக்கால்= காதலி நம் பிரிவினை ஆற்றாது, உள்ளம் உடைந்து இறந்துபட்டவழி; பெறின் என்னாம்= நம்மைப் பெறக்கடவள் ஆனால் என்; பெற்றக்கால் என்னாம்= அதுவன்றியே பெற்றால் என்; உறின் என்= அதுவன்றியே மெய்யுறக் கலந்தால்தான் என், இவை ஒன்றானும் பயனில்லை எ-று.  உரை விளக்கம் இம்மூன்றும் உடம்பொடுபுணர்த்திக் கூறப்பட்டன. அதன்மேலும், முன்னை வழக்கு உண்மையின். அதற்குமுன்னே யான் செல்லவேண்டும் என்பது கருத்தாகலின், விதுப்பாயிற்று. இது தலைமகள் கூற்றாயவழி இரங்கல் ஆவதல்லது, விதுப்பாகாமை அறிக.